kgosi. Go na Ie pharologantsho e Ie nngwe fela e e tlhagisiwang ke ena 2 Taba ea bohlophisi e qotsitsoeng kaholimo e ile ea lumela hore: “Tšobotsi e nyahamisang ka ho fetisisa ea phepo e fosahetseng . . . ke hore lefatše le na le matla a totobetseng a hore le ka fepa e mong le e mong.” Leha ho le joalo, ho shota ho ntse ho e-ja setsi. Ke hobane’ng ha ho lokela hore ho be tjee? ’Mōpi oa rōna ea lerato o lokiselitse ho hongata bakeng sa libillione tse phetheselang lefatšeng. Ha a lokisetsa lefatše e le lehae la motho, o le entse le e-na le hona ho bea lijo ka bongata ho fepa bohle, ho be ho be le tse salang. (Pesaleme ea 72:16-19; 104:15, 16, 24) Le linakong tsena tsa matšoenyeho, re tiisetsoa hore Molokisetsi e Moholo oa rōna o tla fana ka lijo tse lekaneng bakeng sa ba talimang Mohloling o nepahetseng. Ka Eo a faneng ka eena e le Molaoli e Moholo oa Lijo, oa re bolella: “Le mpe le batle ’muso oa Molimo le ho loka [ha Molimo] pele; ’me lintho tseo tsohle [lintho tse bonahalang tse hlokahalang bophelong] le tla li ekeletsoa.”—Mattheu 6:33; 1 Johanne 4:14.